— 615 — 



LXXXIX. De Monte natali. 



594. De Citaniatico Bonefacij, liberti et Guielmi fratrum de Monte natali. 1198. 

 26 Julij. 



Anno domini Millesimo centesimo nonagesimo octavo indictione prima. Die do- 

 minico septimo kal. Augusti presentia infrascriptorum testium, dominus Albertus de 

 fontana potestas astéhsis Consilio credentie per campanam congregate, ut fuit confessus 

 fecit cartam donationis a parte comunis Astensis in manibus Bonefacij de Monte na- 

 tali et Uberti et Guielmi fratrum ipsius ut ipsi eorumque heredes a modo sint cives 

 Astenses imperpetuum, dando fodrum de libris decem astensibus quociens Civitas ad 

 fodrum venerit et faciendo mores et consuetudines civitatis astensis sicut alij cives 

 astenses, Et faciendo exercitus et itinera et succursus et pacem et guerram per se et 

 per eorum homines quandocumque et cuicumque Astenses voluerint, nec debent vetare 

 eorum Castella astensibus prò comuni nec prò diviso quin faciant inde guerram et 

 pacem cuicumque voluerint, et ipsi cum Astensibus et sine Astensibus debent inde 

 facere pacem et guerram cuicumque Astenses voluerint Et debent salvare et custodire 

 homines de aste prò comuni et prò diviso ubicumque prò comuni et prò diviso et in 

 eorum terram bona fide. Et hoc totum ut supra legitur, predictus Bonefacius et Uber- 

 tus et Guielmus fratres eius promiserunt domino Alberto de fontana potestati ad par- 

 tem comunis stipulanti et juraverunt supra dei evangelia attendere bona fide. Actum 

 urbe aste in ecclesia saucte Marie de domate. Testes Obertus de ripa, Rogerius frater 

 eius, Ruffìnus de gorzano, Nazarius confanonerius, Raynerius de corsembrando, Nico- 

 laus gardinus et Guielmus silvaticus. 



Et Jacobus boviculus notarius scripsit. 



595. De quadam protestatione et oblatione prout inferius contimtur. 1220. 12 Maij. 



Anno domini Millesimo ducentesimo vigesimo indictione octava die Martis duo- 

 decimo intrantis Madij. Ante presentiam domini Jacobi Taurinensis episcopi et domini 

 Regis vicarij, et domini Jacobi astensis episcopi, Existens Girardus Josbertus sindicus 

 comunis astensis, In causa quam comune de aste habet cum domino Astensi episcopo, 

 vice et nomine comunis astensis dixit ipsi astensi episcopo quod paratus erat prò co- 

 muni astensi stare juri ipsi Episcopo, sub examine Taurinensis episcopi, et vicarij do- 

 mini Begis, de toto eo de quo conquerebatur de comuni astensi et conqueri vellet et 

 libellum ipsi Episcopo astensi, dictus Girardus prò comuni astensi postulavit. Item 

 postulavit ab eodem Episcopo astensi ut cum paratus esset stare juri prò comuni ipsi 

 Episcopo, Civitatem astensem absolveret et absolvi faceret ab intradicto, quo civitas 

 astensis erat astricta alioquin ad summum pontificem inde appellavi. Item appellavit 

 ab omni gravamine quod ipse Astensis episcopus Civitati astensi facere vellet Illud 

 idem in omnibus et per omnia, dominus lafranchus de muzzo potestas astensis ibidem 

 prò comuni astensi dixit et protestatus fuit. Actum Aste in claustro de dom. Inter- 

 fuerunt testes, dominus Ardicio cariensis prepositus dominus Millo Taurinensis Cantor, 

 dominus Ardicio de cortasono, Jacobus de rohata, Johanes capellanus Johanes asina- 

 rius, dominus Ubertus de gorgiano. 



Et Gandulfus donaschus notarius cartam scripsit. 



